open-index/open-wikipedia-markdown huggingface dataset:
Port Metro Vancouver

**Port Metro Vancouver** (oficiálne **Vancouver Fraser Port Authority**) je názov novej organizácie pre lodnú dopravu a s ňou súvisiacu pozemnú a námornú prepravu tovaru a pasažierov v oblasti Metro Vancouver.

## Dejiny
### Pred fúziou
Pred vznikom tejto organizácie boli v oblasti Metro Vancouver tri oddelené prístavné úrady: Port of Vancouver, ktorý bol najväčším prístavom v Kanade, Fraser River Port Authority a North Fraser Port Authority.

Aj keď boli tieto prístavy finančne sebestačné, federálna legislatíva upravujúca ich činnosť nebola veľmi efektívna. Keďže všetky tri prístavy boli samostatné právne subjekty, boli nútené súťažiť so sebou navzájom. V roku 2006 si toho všimli miestne médiá, pričom sa zistilo, že nedávno rozšírené doky Fraser Surrey Docks, ktoré prevádzkoval Fraser River Port Authority v North Delta, boli nevyužité po tom, čo sa ich hlavný prepravca CP Ships rozhodol presťahovať do zariadení patriacich Port of Vancouver, ktoré sa už blížili ku svojej plnej kapacite.

No ozvali sa aj hlasy proti prípadnej fúzii, ktoré sa obávali, že nový úrad nerozpozná potrebu zvláštnej starostlivosti o rieku Fraser. John Cummins, poslanec za obvod Richmond East - Delta označil fúziu za „výpredaj“ North Fraser River Authority medzinárodným námorným prepravcom.

V júni 2006 povolilo federálne ministerstvo dopravy týmto trom prístavným úradom vypracovanie štúdie o zlepšení efektivity vancouverských prístavov ich fúziou do jedného. Výsledná správa zdôraznila niekoľko výhod fúzie a 16. júna 2006 ministerstvo dopravy udelilo „Osvedčenie o zámere zlúčiť prístavné úrady“. 21. decembra 2007 kanadská vláda uverejnila osvedčenie o zlúčení, ktoré umožnilo trom prístavným úradom zlúčiť sa do jedného s účinnosťou od 1. januára 2008.

### Po fúzii
Po fúzii sa prístavná správa dostala do sporu s mestom Mission nad plánom postaviť kontajnerový terminál v ekologicky citlivých mokradiach. Prístavné orgány pripustili, že takéto plány existovali už pred fúziou a aj to, že neboli vopred konzultované s dotknutými obyvateľmi.

Zástancovia jeho výstavby argumentujú tým, že nový terminál prispeje k zníženiu emisií a nákladnej dopravy v celom regióne a odľahčí dopravnej infraštruktúre, zatiaľ čo kritici sa domnievajú, že kamióny sa môžu radšej pohybovať cez mesto a pôsobiť dopravné a environmentálne problémy tam. Veľa obyvateľov sa tiež obáva, že kontajnerový terminál bude nevzhľadný.

## Referencie

Kategória:Prístavy v Kanade
Kategória:Doprava v Britskej Kolumbii
V.V. (album)

***V.V.*** (alternatívny názov **V.V. 2006**) je štúdiový album, ktorý nahral Richard Müller. Album vydali v roku 2006 hudobné vydavateľstvá 44 s.r.o. a Závodský. Album produkoval Richard Müller a Mike Caffrey.

*V.V.* Richard Müller označil za svoj Vianočný album, ktorý si daroval v roku 2006 pod stromček a venoval ho svojim deťom. Vznikol počas improvizovaného stretnutia z materiálu, ktorý mal práve k dispozícii v sobotu 4. novembra 2006 (šesť textov) a nahral ho spolu hudobníkmi pieseň za piesňou, takmer naživo, v štúdiu na Manhattane.

## Zoznam skladieb

## Výroba albumu
* Richard Müller - spev, hudba aranžmány, texty
* John "Benny Cha cha" Bollinger - vibrafón
* Ben Rubin - kontrabas
* Tom Beckham  - bicie nástroje
;Postprodukcia
* Mike Caffrey - gitarové sólo
* Erich "Bobo" Procházka - ústna harmonika
* Michal Žáček - flauta
* Oskar Rózsa - vokály (postprodukcia)
;Produkcia
* Richard Müller, Ateliér Martin Črep - fotografie
* Richard Müller, Filip Jánoš - dizajn

## Referencie

Kategória:Albumy Richarda Müllera
Kategória:Hudobné albumy z 2006
Karol Kisel

**Karol Kisel** (* 15. marec 1977, Košice) je bývalý slovenský futbalista a reprezentant.

## Kariéra
Karol Kisel sa narodil v Košiciach. Jeho otec Karol je tiež bývalý futbalista a futbalový tréner. V miestnom klube Lokomotíva začal s futbalom, vďaka ktorému sa, po vojenčine v Dukle Trenčín, dostal do Česka. V roku 2000 si ho vyhliadol do pražského Bohemians tréner Vlastimil Petržela. V Bohemians strávil tri a pol roka, počas ktorých bojoval o najvyššie ligové miesta,  ako aj o záchranu. Dostal sa aj do slovenskej reprezentácie do 21 rokov a zúčastnil sa s ňou majstrovstiev Európy na Slovensku v roku 2000 a olympijských hier v Sydney v rovnakom roku. V roku 2003 Bohemians zostúpil do druhej ligy a Kisel prestúpil za šesť miliónov korún do Slovana Liberec. Počas pôsobenia v Liberci sa natrvalo presadil aj do slovenskej seniorskej reprezentácie. Pravidelne patril medzi najlepšieho cudzinca v českej lige a lete 2005 po ňom siahla pražská Sparta. Pretože Kiselovi v Liberci končila zmluva prišiel takmer zadarmo. Bohužiaľ do Sparty zamieril Karol Kisel v čase, keď najslávnejší český klub mal najväčšiu krízu za posledných dvadsať rokov. Od svojho príchodu už zažil troch trénerov a až ten posledný, Michal Bílek, dokázal úpadok zastaviť. Napriek tomu nemožno povedať, že by tri roky v červenom drese Sparty boli pre Kisela neúspešné. S tímom vyhral Pohár ČMFS a získal veľmi cenený double (pohár + liga). Zahral si v pohári UEFA. V zime 2009 mu ukončili v Sparte zmluvu, keď nepresvedčil trénera Jozefa Chovanca a sám sebe dohovoril amatérske angažmán v prvoligovom Liberci.

V lete roku 2009 si vyskúšal prvý zahraničný angažmán, keď si ho do svojho nového tímu Sydney FC priviedol tréner Vítězslav Lavička. Vo svojej prvej sezóne v Austrálii získal s klubom titul. V rokoch 2010–2011 hral vo Slavii Praha, pak sa vrátil do Austrálie do Sydney FC. Profesionálnu kariéru ukončil v decembri 2013 v pražskej Slavii.

## Osobný život
Od roku 2006 je ženatý. Manželka Lucie mu priviedla v lete 2007 na svet dcéru Carmen. Karol Kisel je tiež študent právnickej fakulty Západočeskej univerzity v Plzni. Právo začal študovať v Košiciach, potom chcel prestúpiť do Prahy. Musel by ale znovu do prvého ročníka. Preto štúdium prerušil a vrátil sa k nemu v roku 2009.

## Úspechy
* 1x víťaz Gambrinus ligy - (2006/07)
* 3x víťaz českého pohára - (2005/06, 2006/07, 2007/08)
* 1x víťaz austrálskej ligy - (2009/10) (Základná časť + Play-off)

## Referencie

## Iné projekty

## Externé odkazy
* transfermarkt.co.uk 
* idnes.cz 
* national-football-teams.com 

## Zdroj

Kategória:Narodenia v 1977
Kategória:Slovenskí futbalisti
Kategória:Slovenskí olympionici
Kategória:Hráči FC Lokomotíva Košice
Kategória:Hráči FK AS Trenčín
Kategória:Hráči Bohemians 1905
Kategória:Hráči FC Slovan Liberec
Kategória:Hráči AC Sparta Praha
Kategória:Hráči FC Sydney
Kategória:Osobnosti z Košíc
Letisko Nikolu Teslu Belehrad

**Letisko Nikolu Teslu Belehrad** (), (IATA: **BEG**, ICAO: **LYBE**) je medzinárodné letisko nachádzajúce sa 12 km od centra srbského hlavného mesta Belehrad. Je známe tiež ako **Letisko Surčin**, a to vďaka štvrti Surčin, v ktorej sa nachádza. Letisko bolo pomenované po svetoznámom srbskom fyzikovi Nikolovi Teslovi. Národná letecká spoločnosť Srbska, Air Serbia, využíva toto letisko ako základňu.

## História
thumb|left|Rekonštrukcia letiska v 60. rokoch

Belehradské letisko bolo otvorené v roku 1927. V roku 1928 začali srbské aerolinky Aeroput z letiska prepravovať prvých cestujúcich. Do začiatku druhej svetovej vojny využívali letisko aj spoločnosti Air France, KLM a British Airways. Počas druhej svetovej vojny bolo letisko obsadené nemeckou armádou.

### Koniec vojny

V roku 1944 bolo letisko zrenovované a do konca vojny bolo používané Juhosláviou a Sovietskym zväzom. Civilná doprava bola opäť zavedená v roku 1945. V roku 1947 začala letisko používať opäť Jat Airways a JUSTA. S nástupom prúdových dopravných lietadiel sa belehradské medzinárodné letisko stávalo čoraz viac používanejším.

## Aerolínie a destinácie

### Pravidelné linky

### Charterové lety

### Nákladná doprava

## Zdroj

Kategória:Letiská v Srbsku
Kategória:Belehrad
Už (album)

***Už*** je jedenásty sólový album, ktorý nahral Richard Müller. Album vyšiel 17. mája 2010 vo vydavateľstve Sony Music. Na albume spolupracoval s Petrom Grausom a Tomášom Zubákom, ktorí sú známi z pôsobenia v skupine B3. Richard Müller s nimi spolupracoval v roku 2000 na skladbách Nahý a Láska v sieti. Autorom štyroch textov je Vlado Krausz, dvorný textár skupín IMT Smile a Peha. Vokály nahrala Tina. Album produkovali Peter Graus, Marián Kachút, Slávo Solovic, Tomáš Zubák a Richard Müller.

## Zoznam skladieb

## Výroba albumu
* Richard Müller - spev, vokály
* Marián Kachút - gitara, basová gitara
* Peter Graus - klávesové nástroje, zvukové slučky, programovanie
* Slavo Solovic - klávesové nástroje, zvukové slučky, programovanie, aranžmány sláčikov
* Pavol Hubinák - klávesové nástroje, programovanie, gitara 
* Tina - vokály
;Produkcia
* Marián Kachút, Peter Graus, Richard Müller, Slávo Solovic, Tomáš Zubák - producenti
* Jakub Klimo - fotografie
* Denisa Bogdalíková - dizajn

## Referencie

Kategória:Albumy Richarda Müllera
Kategória:Hudobné albumy z 2010
Brno-Komín

**Brno-Komín** je mestská časť na severozápadnom okraji štatutárneho mesta Brna. Pod názvom **Komín** tiež katastrálne územie a do 16. apríla 1919 samostatná obec.

Mestská časť má rozlohu 760,03 ha, je tu evidovaných 44 ulíc a 2 257 adries.

## Referencie

## Iné projekty

## Externé odkazy
* Oficiálna stránka mestskej časti Brno-Komín


Komín
Európsky zatýkací rozkaz

**Európsky zatýkací rozkaz** (**EZR**) je zatýkací rozkaz platný vo všetkých členských štátoch Európskej únie (EÚ). Členský štát jeho vydaním žiada vykonávajúci štát o zadržanie a vydanie obvineného alebo odsúdeného do štátu pôvodu za účelom trestného stíhania alebo výkonu trestu odňatia slobody. Vydanie vyžiadanej osoby musí prebehnúť v lehote do 90 dní od zadržania alebo do 10 dní, ak vyžiadaná osoba súhlasí s vydaním.

## Externé odkazy
* Rámcové rozhodnutí Rady Evropské unie o evropském zatýkacím rozkazu (česky)
* Internetové stránky Európskej justičnej siete – http://www.ejn-crimjust.eu.int  
* Národní centrála SIRENE Czech Republic 

## Zdroj

Kategória:Procesné právo
Kategória:Európske právo
Miroslav Seman

**Miroslav Seman** (* 14. január 1973, Michalovce) je bývalý slovenský reprezentačný futbalový brankár. 

Sedem rokov chytal za Tatran Prešov, neskôr prestúpil do 1. FC Košice. V drese týchto dvoch slovenských klubov odohral vyše 150 ligových zápasov.

## Úspechy
* Slovenský pohár: *Finalista:* 1994, 1997, 2000

## Referencie

## Iné projekty

## Externé odkazy
* transfermarkt.de 
* national-football-teams.com 
* Profil na skcb.cz 

Kategória:Narodenia v 1973
Kategória:Slovenskí futbalisti
Kategória:Hráči 1. FC Tatran Prešov
Kategória:Hráči MFK Košice
Kategória:Hráči SK Dynamo České Budějovice
Kategória:Hráči MŠK Žilina
Kategória:Osobnosti z Michaloviec
Human Genome Project

thumb|right|150px|Dvojšpirála DNA – replikácia
**Human Genome Project (HGP)** (slov. *Projekt ľudského genómu*) bol medzinárodný vedecký výskumný projekt s hlavným cieľom určiť poradie chemických báz, ktoré tvoria DNA a identifikovať a zmapovať približne 20 000 – 25 000 génov ľudského genómu z fyzikálneho a funkčného pohľadu. Prvé výsledky boli sprístupnené v roku 2000 skupinou Genome Bioinformatics Group patriacej pod Kalifornskú univerzitu v Santa Cruz (angl. University of California, Santa Cruz, skratka UCSC), zloženou Jimom Kentom (študentom, neskôr absolventom UCSC molekulárnej, bunkovej a vývojovej biológie), Patrickom Gavinom, Terrencom Fureym a Davidom Kulpom.

Projekt bol zo začiatku vedený Jamesom D. Watsonom z Amerického národného inštitútu zdravia. Pracovná verzia výsledkov bola sprístupnená v roku 2000 a úplná v roku 2003 s tým, že ďalšie analýzy budú ešte zverejnené. Paralelný projekt popri vládnom projekte rozbehla spoločnosť Celera. Väčšina vládou financovaného sekvenovania bola uskutočnená na univerzitách a výskumných centrách v Spojených štátoch, Spojenom kráľovstve, Japonsku, Francúzsku, Nemecku, Číne, Kanade a Novom Zélande. Mapovanie ľudských génov je dôležitým krokom v procese vývoja liekov a ďalších aspektoch zdravotnej starostlivosti.

Zatiaľ čo hlavným cieľom projektu je porozumieť genetickému zloženiu ľudského druhu, okrem ľudí sa zameral aj na niektoré ďalšie organizmy, ako Escherichia coli, ovocná muška, a laboratórne myši. Dodnes zostáva jedným z najväčších projektov modernej vedy zameraných na jeden cieľ.

Projekt ľudského genómu bol pôvodne zameraný na mapovanie nukleotidov obsiahnutých v haploidnej sade ľudského genómu (viac ako tri miliardy). Niekoľko skupín oznámilo snahu rozšíriť ho o diploidnú sadu ľudského genómu, vrátane International HapMap Project, Applied Biosystems, Perlegen, Illumina, JCVI, Personal Genome Project a Roche-454.

Genóm každého jedinca (s výnimkou identických dvojčiat a klonovaných organizmov) je unikátny. Mapovanie ľudského genómu preto zahŕňalo sekvenovanie viacerých variantov každého génu. Projekt neštudoval kompletnú DNA nachádzajúcu sa v ľudských bunkách. Niektoré oblasti, v ktorých je sústredený heterochromatín (asi 8% z celkového genómu), zostávajú nezosekvenované.

## Zdroj

Kategória:Genetika
Katedrála svätého Petra a Pavla (Brno)

**Katedrála svätého Petra a Pavla** známa tiež ako **Petrov**, je katedrála nachádzajúca sa v Brne na vrchu *Petrov* v mestskej časti Brno-střed. Katedrála je národnou kultúrnou pamiatkou a patrí k najvýznamnejším architektonickým pamiatkam južnej Moravy a tiež medzi najvýraznejšie brnianske dominanty (je znázornená i na českej desaťkorunáčke). Jej veže sú vysoké 84 metrov. Interiér má prevažne barokovú podobu, zatiaľ čo exteriér s dvoma vežami, postavenými v rokoch 19041905 podľa návrhu architekta Augusta Kirsteina, je prestavaný v štýle novogotiky.

## História
náhľad|vľavo|Pôdorys katedrály Svätého Petra a Pavla v Brne.
Počiatky dnešnej katedrály siahajú do 11.12. storočia, kedy bola na jej mieste vybudovaná románska kaplnka. Na konci 12. storočia tu potom za vlády markgrófa Konráda II. Ota vznikol kostolík, ktorý mal vlastnú apsidu i kryptu. Na konci 13. storočia došlo k ďalšej prestavbe na pravdepodobne románsku baziliku, ktorej pozostatky boli nedávno objavené počas archeologického výskumu katedrály a sú dnes prístupné aj verejnosti. Chrám bol potom prestavaný do ranogotickej podoby a dochádza aj k vzostupu jeho dôležitosti, keď sa stáva prepoštským kostolom. Kostol bol tiež niekoľkokrát vážne poškodený, predovšetkým počas Tridsaťročnej vojny. Interiér chrámu bol počas 18. storočia pomerne silno barokizovaný architektom Moritzom Grimmom, čo sa prejavilo predovšetkým na bočných oltároch, na prestavbe hlavného a tiež na odstránení značnej časti gotických prvkov z interiéru. Pri barokizácii sa však vývoj katedrály nezastavil, v rokoch 18791891 bola ďalej architektonicky upravovaná. V tejto dobe došlo k novogotizujúcej rekonštrukcii presbytéria kaplnky Panny Márie a tiež sakristie. Podoba dnešného hlavného oltára pochádza z konca 19. storočia, keď bol "pôvodný" barokový nahradený dnešným, * vysokým*, pseudogotickým dreveným oltárom od Viedenského rezbára *Jozefa Leimera* z roku 1891, ktorý znázorňuje ukrižovanie Krista, na ktorého spodnej časti je vyobrazených všetkých dvanásť apoštolov.

## Literatúra
* 
* 

## Iné projekty

## Externé odkazy
* Oficiálne stránky

## Zdroj

Kategória:Národné kultúrne pamiatky v Juhomoravskom kraji
Kategória:Katedrály v Česku
Kategória:Brnianska diecéza
Kategória:Kostoly v Brne
Kategória:Rímskokatolícke kostoly v Česku
Brno
BK Mladá Boleslav

**Bruslařský klub Mladá Boleslav** je český hokejový extraligový klub. 

## Názvy klubu
* 1908 - BK Mladá Boleslav
* 1927 - Mladoboleslavský SK 
* 1948 - Sokol BK Mladá Boleslav 
* 1966 - Auto Škoda  
* 2000 - HC Mladá Boleslav 
* 2004 - BK Mladá Boleslav

## História

Klub bol založený v roku 1908 ako jeden zo zakladajúcich členov hokejového zväzu. V rokoch 1938 - 1938 hrával klub najvyššiu celorepublikovú súťaž Česko-slovenskú ligu. Po vojne hrala Boleslav druhú či tretiu najvyššiu súťaž. Trvalejšie sa do 1. českej hokejovej ligy vrátila v roku 2002, ale už v roku 2008 postúpila v baráži na úkor Ústí nad Labem do O2 Extraligy. V nasledujúcich dvoch sezónach sa zachraňovala v baráži proti Ústí nad Labem a tiež Chomutovu. V sezóne 2011/2012 v baráži proti Chomutovu klub neuspel a zostúpil do 1. národnej hokejovej ligy. 

## Úspechy klubu
* 2002 - postup do 1. českej hokejovej ligy
* 2008 - postup do O2 Extraligy

## Umiestnenia v jednotlivých sezónach
### Česko
 Česká hokejová extraliga - **6. ročníkow**

* **14. miesto:** 2008/09, 2009/10, 2010/11, 2011/12, **8. miesto:** 2014/15, **4.** **miesto:** 2015/16

 1. česká hokejová liga - **6. ročníkov**
* **1. miesto:** 2007/08 
* **2. miesto:** 2005/06
* **3. miesto:** 2006/07
* **4. miesto:** 2004/05
* **5. miesto:** 2002/03
* **8. miesto:** 2003/04

## Slávni hráči
* Michal Valent
* Tomáš Frolo
* Marcel Šterbák
* Peter Fabuš
* Boris Žabka
* Michal Macho
* David Výborný
* Radim Vrbata

## Externé odkazy
* www.bkboleslav.cz
* Stránka fanklubu  


Mladá Boleslav, BK
Zimný štadión mesta Poprad

**Zimný štadión mesta Poprad**  je zimný štadión v meste Poprad.

Hala má kapacitu 4&nbsp;500 miest. Bola otvorená v roku 1973. Je domovským stánkom hokejového klubu HK Poprad a v sezóne 2011/2012 aj klubu KHL HC LEV Poprad. V roku 1994 sa tu uskutočnili Majstrovstvá sveta kategórie "C", v rokoch 1987 a 1999 bol dejiskom športových disciplín Svetových zimných univerziád a v tom istom roku sa tu odohrávali Európske olympijské dni mládeže. Hráva sa tu aj druhý najstarší hokejový turnaj v Európe Tatranský pohár. Organizujú sa tu aj ďalšie športové a kultúrne podujatia. 

Súčasťou štadióna sú 4 bufety, presscentrum a V.I.P. tribúna. Ľadová plocha má rozmery 60 x 29 metrov. V r. 2018 prešlo chladenie i ľadová plocha komplexnou rekonštrukciou. V prípade potreby je možné zúžiť plochu na 26 metrov.

## Poloha
Štadión sa nachádza v blízkosti centra mesta na križovatke ciest smerom do mestských častí Spišská Sobota a Matejovce (cesta do Matejoviec je zároveň výpadovkou na Kežmarok). Z vlakovej a autobusovej stanice a z centra mesta je to zhruba 10 minút chôdze.
* Prístup: Príchod autom, autobusom alebo vlakom.
* Parkovanie: Možnosť parkovania na dvoch parkoviskách umiestnených na ľavej a pravej strane štadióna, na parkoviskách v bezprostrednom okolí štadióna a v priľahlých uliciach.

## História
Myšlienka postaviť v Poprade novú krytú halu sa začala realizovať koncom šesťdesiatych rokoch dvadsiateho storočia. Projekt Ing. Zemena z Prahy a dvojice Ing. arch. Krystuf – Ing. Lukáč z popradských Pozemných stavieb začal realizovať v roku 1970 Váhostav Žilina. V roku 1972 prevzali celú akciu Pozemné stavby Poprad. Montáž chladiaceho zariadenia zrealizoval ČKD Praha. Nový štadión privítal prvých hokejistov v roku 1973. Koncom augusta 1973 vkročili popradskí hokejisti po prvý krát na vlastný ľad. Trénovali na ploche a nad nimi pracovali ešte murári. V hale to vyzeralo ako v úli, veď vyše 30-miliónová akcia nebola v tej dobe maličkosť a jej celý komplex chceli dať čo najskôr do poriadku.

Štadión prechádzal priebežne malými úpravami. Od roku 2006 do roku 2008 prešiel postupne komplexnou rekonštrukciou, rozmery ľadovej plochy sa zmenšili na 56 x 26 metrov, vymenila sa technológia chladenia, drevené lavice sa vymenili za umelé sedačky, zrekonštruovala sa strecha. Na štadióne sa ďalej uskutočnila rekonštrukcia vstupných priestorov, prednej fasády zimného štadióna, VIP priestorov, kabín, pribudlo moderné osvetlenie a veľkoplošná obrazovka. Štadión spĺňa aj prísny reglement KHL.

## Podujatia
Výber najvýznamnejších športových podujatí:

;1987
*Zimná univerziáda 1987

;1994
*Majstrovstvá sveta v hokeji (skupina C1)

;1999
*Zimná univerziáda 1999

;2017
*Majstrovstvá sveta v hokeji (do 18 rokov)

## Galéria

Súbor:Hockey Arena Poprad 1.jpg
Súbor:Hockey Arena Poprad 3.jpg


## Referencie

## Externé odkazy
* Zimný štadión na Hockeyarenas.net 
* Mesto Poprad
* hokejpoprad.sk

Kategória:Šport v Poprade
Kategória:Architektúra z 1973
Kategória:Hokejové štadióny na Slovensku
1. slovenská národná hokejová liga 1971/1972

**1. slovenská národná hokejová liga 1971/1972** bola deviatou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stal ŠK Liptovský Mikuláš, ktorý skončil na konečnom 1. mieste v základnej časti, v kvalifikácii si ale postup do najvyššej súťaže nevybojoval. Súťaž sa po základnej časti rozdelila na dve polovice o 1.-6. miesto a 7.-12. miesto. Vypadli družstvá VSŽ Košice B a Slávia UK Bratislava. Nováčikmi pre nasledujúcu sezónu sa stali VTJ Dukla ZPA Prešov a Strojárne Martin.

## Konečné poradie

## O postup do celoštátnej ligy

## Káder ŠK Liptovský Mikuláš
* **Brankári:** Sasko, Ondrejka, Schwerhardt 
* **Hráči v poli:** Plch, Pažický, Pongrác, Michálek, Hričák, Bobula, Sliviak, Školiak, Naď, Přikryl, Szekely, Bielený, Hurtaj, Šeliga, Kalousek, Tkáč, Majerík, M.Kriška
* **Tréneri:** J.Justra

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1971
Kategória:Ľadový hokej v 1972
Letisko Štokholm-Arlanda

**Letisko Štokholm-Arlanda** je medzinárodné letisko ležiace v obci Sigtuna v blízkosti mesta Märsta v kraji Stockholm, približne 42 kilometrov na sever od Štokholmu a takmer 40 kilometrov po ceste na juhovýchod od Uppsaly. Vlakom je to z Uppsaly výrazne bližšie. Vzdialenosť cesty alebo železnice zo Štokholmu je približne rovnaká.

Letisko Arlanda je najväčším letiskom vo Švédsku. V roku 2009 tu bolo odbavených 16 064 071 cestujúcich.

## História
Letisko bolo prvýkrát použité v roku 1959, ale len pre výcvikové lety. V roku 1960, začalo slúžiť bežnej doprave. Oficiálny ceremoniál, ktorým bolo letisko otvorené, bol až v roku 1962. Bolo používané pre medzikontinentálne lety už v roku 1960, pretože ranvej na letisku Bromma bola príliš krátka. Meno *Arlanda* bolo zvolené súťažou, ktorá otvoreniu letiska predchádzala. Názov je odvodený od *Arland*, starého mena pre farnosť Ärlinghundra (teraz Husby-Ärlinghundra v Märsta) - miesto, kde bolo letisko umiestnené. Písmeno *a* bolo pridané v analógii s ostatnými švédskymi názvami končiacich na *-landa* a tiež tvoria slovnú hračku vo švédčine, kde sloveso *landa* znamená pristáť. Pôvodný terminál je terajší terminál číslo päť.

V roku 1983 sa sem presunuli vnútroštátne lety z letiska Bromma.

## Nákres letiska
thumb|right|Nákres letiska Arlanda po plánovanom rozšírení. Štyri terminály majú byť nahradené dvoma väčšími: Terminál Sever a Terminál Juh.
Letisko má štyri terminály. Terminály 2 a 5 sa používajú pre medzinárodné lety. Pre vnútroštátne lety slúžia terminály 3 a 4. Nová hlavná budova, Arlanda Sever, otvorená v roku 2003, spája terminál 5 s novo postaveným Mólom F. Všetky medzinárodné lety odbavované spoločnosťou SAS a jej partnermi z aliancie Star Alliance používajú novú budovu. Bola plánovaná aj budova Arlanda Juh, tá by mala spájať terminály 2, 3 a 4. Stavba je zatiaľ odložená pre nedostatok finančných prostriedkov. Medzi terminálmi 4 a 5 je obchodné centrum *Sky City*, ktoré má stanicu pre hlavnú železničnú trať, rýchlovlak *Arlanda Express* spája obe stanice na letisku s centrom Štokholmu.

## Vybavenie letiska
thumb|right|Riadiaca veža
* 4 terminály pre cestujúcich
* 64 brán
* 5 cargo terminálov
* 5 hangárov
* 3 vzletové a pristávacie dráhy
* 35 obchodov
* 33 reštaurácií
* 3 hotely
* 2 banky
* 1 lekáreň
* 1 kaplnka
* Konferenčné zázemie
** 49 konferenčných izieb
**  priestoru pre konferencie
** výstavná miestnosť až pre 1 000 delegátov

## Pravidelné linky a aerolínie

## Zdroj

Kategória:Letiská vo Švédsku
Kategória:Doprava v Štokholme
Rápulo

**Rápulo** alebo **Ráputo** (špan. Río Rápulo, Río Ráputo) je rieka v departmente El Beni, v Bolívii.

Kategória:Rieky v Bolívii
Juraj Ančic

**Juraj Ančic** (* 12. júl 1981, Trenčín) je slovenský futbalista, v súčasnosti hráč 4.ligového klubu MŠK Slovan Trenčianske Teplice. Je bývalým reprezentantom slovenskej reprezentácie do 21 rokov. Od roku 2004 utrpel viaceré zranenia, ktoré brzdili jeho kariéru.

Reprezentoval Slovensko v zápase proti  na Kirin Cupe v roku 2002.
Jeho otec Peter je futbalovým trénerom.

## Referencie

## Externé odkazy
* ''AS Trenčín.sk''
* transfermarkt.co.uk
* national-football-teams.com

Kategória:Narodenia v 1981
Kategória:Slovenskí futbalisti
Kategória:Hráči FK AS Trenčín
Kategória:Hráči FC Slovan Liberec
Kategória:Hráči AC Sparta Praha
Kategória:Hráči MŠK Žilina
Kategória:Osobnosti z Trenčína
Arsinoé

**Arsinoé** alebo **Arsinoe** alebo zriedkavo **Arsinoa** (po grécky *Arsinoé*) môže byť:
* v gréckej mytológii::
**Laodamia (Orestova pestúnka)
**Arsinoé (dcéra Leukippa)   
**Arsinoé (dcéra Fégea)
**Arsinoé (dcéra Minya)
**Arsinoé (nymfa z vrchu Nysa)
**Arsinoé (dcéra Nikokreonta)
* iná osoba:
** matka egyptského kráľa Ptolemaia I. Sótéra, pozri Arsinoé Macedónska
** egyptská kráľovná a prvá manželka Ptolemaia II. Filadelfosa, pozri Arsinoé I. (Egypt)
** Arsinoé II. (kráľovná Trácie a Macedónie, neskôr ako manželka Ptolemaia II. Filadelfosa spoluvládkyňa v Egypte)
** Arsinoé III. (egyptská kráľovná a dcéra Ptolemaia III. Euergetésa a Bereniky II.)
** Arsinoé IV. (dcéra Ptolemaia XII. Auletesa a sestra Kleopatry VII.)

**Arsinoé** môže byť aj:
* staroveké mesto na pobreží Kilíkie, pozri Arsinoé (Kilíkia)
* staroveké mesto na Kréte, pozri Arsinoé (Kréta)
* staroveké mesto na severozápade Cypru, pozri Arsinoé (severozápadný Cyprus)
* staroveké mesto na juhozápade Cypru, pozri Arsinoé (juhozápadný Cyprus)
* staroveké mesto na kraji Suezského zálivu, pozri Arsinoé (Suezský záliv)
* staroveké mesto v Eritrei, pozri Arsinoé (Eritrea)
* jedno z mien starovekého egyptského mesta, známe skôr pod názvom Krokodilón polis, pozri Krokodilón polis
* jedno z mien starovekého mesta na Cypre pomenované po Arsinoe II., známe skôr pod názvom Gazimağusa, pozri Gazimağusa
* jedno z mien starovekého mesta v Aitólii, známe skôr pod menom Kónópé, pozri Kónópé
* jedno z mien starovekého mesta na pobreží Červeného mora, známe skôr pod menom Olbia, pozri Olbia (Egypt)
* jedno z mien starovekého mesta v Lýkii, známe  skôr pod menom Patara, pozri Patara
* jedno z mien starovekého mesta v Kyrenaike, známe  skôr pod menom Taucheira, pozri Taucheira

**Arsinoe** alebo **Arsinoé** môže byť aj meno postavy v diele *Mizantrop* od francúzskeho spisovateľa Molièra. 

**Arsinoe** môže byť aj meno postavy v diele *Turms, kuolematon* fínskeho spisovateľa Mika Toimi Waltariho.
Kassel

**Kassel** (do roku 1926 úradne *Cassel*) je jediné nemecké veľkomesto v severnej časti Hesenska. Je tretie najväčšie mesto Hesenska po Frankfurte nad Mohanom a Wiesbadene. V minulosti bol Kassel hlavným mestom Hesenska. Mesto je sídlom vládneho obvodu Kassel a krajinského okresu Kassel. Mesto je známe hlavne horským parkom Bergpark Wilhelmshöhe, najväčším svojho druhu v Európe a výstavou moderného umenia *[[documenta]]*, ktorá sa koná každých päť rokov.

## Geografia
Kassel sa nachádza asi 70 km severozápadne od geografického stredu Nemecka. Leží blízko hranice s Dolným Saskom v takzvanej *Kasselskej panve* (), ktorá však v geomorfologickom zmysle nie je panvou, ale rozľahlou kotlinou.

## Mestské časti
Mesto sa delí na 23 mestských častí. Zastupiteľstvá a starostov mestských častí volia občania na 5 rokov v priamych voľbách.

## Obyvateľstvo
V roku 1899 prekročil počet obyvateľov hranicu 100&nbsp;000. Do roku 1936 sa mesto zväčšovalo vzhľadom na početné obce, ktoré boli pripojené a stali sa mestskými časťami. Historické maximum dosiahol počet obyvateľov v roku 1943, keď v meste žilo 225&nbsp;694 obyvateľov. V dôsledku bombardovaní a prebiehajúcej vojny v máji 1945 mal Kassel už iba 71&nbsp;209 obyvateľov (pokles o 68,4 %). Po skončení druhej svetovej vojny sa vďaka návratu nútene evakuovaných a prílivu utečencov z Východného Nemecka v roku 1959 počet obyvateľov znovu zvýšil nad hranicu 200&nbsp;000, neskôr sa držal tesne pod touto hranicou. Koncom júna 2009 žilo v meste 194&nbsp;148 obyvateľov, z toho 22&nbsp;418 cudzincov.

## Hospodárstvo a infraštruktúra
### Doprava

#### Cestná doprava
Mestom prechádzajú diaľnice A7, A44 a A49. Doplnené sú spolkovými cestami B3, B7, B83, B251 a B520.

#### Železničná doprava

Vlaky ICE zastavujú na stanici Kassel-Wilhelmshöhe, ktorá bola otvorená 29. mája 1991 a nachádza sa na vysokorýchlostnej trati Hannover – Würzburg. Túto stanicu s centrom mesta spája systém *RegioTram* (spojenie električky a regionálneho vlaku – 5 liniek) s priamou nadväznosťou na električkovú dopravu (8 liniek, linky 4 a 5 aj v zrýchlenej variante).

#### Letecká doprava
13 km na severozápad od mesta sa nachádza letisko Kassel-Calden, ktoré bolo otvorené 11. júla 1970 a nahradilo letisko Kassel-Waldau.

### Školstvo
V meste sídli Univerzita Kassel, založená v roku 1970. Na 14 fakultách študuje približne 19&nbsp;000 študentov. V rámci nej existuje Vysoká škola výtvarných umení Kassel, založená v roku 1777.

## Partnerské mestá

## Referencie


## Zdroje
* 


Kategória:Mestá v Hesensku
Kategória:Bývalé hlavné mestá
Kupé (automobil)

thumb|Bentley Continental GT Coupé

**Kupé** (, ) je automobil väčšinou športového charakteru s uzavretou dvojdverovou karosériou. Má jeden alebo dva rady sedadiel, pričom v prípade dvoch radov sú zadné sedadlá menšie a poskytujú menší komfort pri cestovaní. Pred nástupom motorizovaných vozidiel označovalo slovo kupé prednú časť kontinentálneho dostavníka.

## Iné projekty

## Zdroj
Marouane Chamakh

**Marouane Chamakh** (* 10. január 1984, Tonneins, Francúzsko) je marocký futbalista momentálne hrajúci za klub Arsenal FC a za Marocké národné futbalové mužstvo.

## Kariéra
Od roku 2002 hráva Chamakh za francúzsky klub FC Bordeaux. V sezóne 2008-2009 strelil 13 ligových gólov s ktorými pomohol vyhrať Ligue 1 a ukončili sedem ročnú nadvládu Lyonu. V súčasnosti má Chamakh zmluvu z FC Bordeaux do leta 2010. Arsène Wenger má záujem oňho a v ďalšej sezóne bude Chamakh hrávať za Arsenal Londýn.

V tejto sezóne strelil zatiaľ 16 gólov vrátane piatich v Lige majstrov. Arsène Wenger sa oňho zaujíma celú túto sezónu a v lete 2010 môže prísť do Arsenalu Londýn zadarmo.

Chamakh údajne potvrdil, že pôsobenie na Emirates Stadium je jeho prvá voľba a Wanger pripúšťa že má dobrú príležitosť ho získať.

## Klubové štatistiky

## Trofeje
### Klubové
*  **[[FC Girondins de Bordeaux|Bordeaux]]**
** Francúzska liga: 2008–09
** Francúzsky pohár: 2007, 2009
** Francúzsky národný pohár: 2008, 2009

## Iné projekty

## Externé odkazy
* Marouane Chamakh - štatistiky v Ligue 1

Kategória:Marockí futbalisti
Kategória:Hráči FC Girondins de Bordeaux
Kategória:Hráči Arsenal FC
Kategória:Hráči Crystal Palace FC
Moravský kras

[náhľad|Jaskyňa Balcarka neďaleko [Ostrov u Macochy|Ostrova u Macochy]]
thumb|Mapa CHKO Moravský kras
**Moravský kras** je najväčšia a najlepšie vyvinutá krasová oblasť s najširším spektrom krasových javov v Česku. Nájdeme tu všetky krasové útvary s výnimkou poljí. 

Moravský kras sa vyznačuje pomerne malým počtom závrtov, ktorých hĺbka dosahuje približne 10 až . Takmer plochý povrch vápencového územia je mierne naklonený na juh a odvodňovaný Punkvou, Křtinským potokem a Říčkou do Svitavy a Svratky. Je vyvinutý v 3 širokom a  dlhom pruhu devónskych vápencov, ktorý sa tiahne od mestskej časti Brno-Líšeň a katastrálneho územia Maloměřice severným smerom k Sloupu a Holštejnu. Na najcennejšej časti územia bola vyhlásená Chránená krajinná oblasť Moravský kras.

## Iné projekty

## Externé odkazy
* Správa jaskýň Moravského krasu 
* Moravský kras – turistický sprievodca po chránenej krajinnej oblasti

## Zdroj

Kategória:Geografia Moravy
Kategória:Geografia okresu Blansko
Kategória:Geografia okresu Brno-venkov
Kategória:Chránená krajinná oblasť Moravský kras
Kategória:Drahanská vrchovina
Roadster

right|thumb|Audi TT Roadster

**Roadster**, známy aj ako **spider** alebo **spyder**, je automobil s dvoma sedadlami, väčšinou bez strechy alebo so skladacou strechou a bez bočných a zadných okien.

Zatiaľ čo tzv. soft-tops (strecha plátená skladacia) sa označujú ako roadster/spyder, hard-top (pevná odnímateľná strecha) sú väčšinou označované ako coupe roadster.

## Pozri aj
* Kabriolet
* Kupé

## Zdroj

Kategória:Karosérie
Limuzína

right|thumb|Mercedes 600 Pullman

**Limuzína** je obyčajne štvor- až šesťdverový automobil s trojpriestorovou karosériou s priestorom pre 6 až 9 cestujúcich s pevnou strechou. Priestor pre cestujúcich je obyčajne oddelený medzistenou od priestoru šoféra umiestnenou za prednou radou sedadiel. Najväčšou sériovo vyrábanou limuzínou bol Mercedes 600 Pullman, ktorý mal vo verzii limuzína 6 dverí a dĺžku 6,24 metra. Rozdielom od sedanu, ktorý má tiež pevnú strechu, je vo veľkosti (limuzína má väčší rázvor kolies ako 3 metre čo spĺňa aj luxusný automobil) ale aj to, že limuzína bývala riadená profesionálnym šoférom. 

## Zdroj

Kategória:Karosérie
Crossover (typ automobilu)

right|thumb|Kia Sportage

**Crossover** (*crossover utility vehicle*, *CUV*) je typ automobilu. Crossover kombinuje niektoré karosárske a jazdné prvky SUV (vyššia svetlá výška alebo pohon všetkých kolies) s prvkami MPV (interiér, spôsob riadenia). Crossovery sú obyčajne určené do mestského prostredia alebo len do ľahšieho terénu. Typickým predstaviteľom je Nissan Qashqai.

## Zdroj

Kategória:Karosérie
Leisure activity vehicle

right|thumb|Škoda Roomster

**Leisure activity vehicle** (**LAV**) je malý van, príbuzný autám triedy supermini alebo subcompact s dvoma alebo troma radmi sedadiel, veľkým batožinovým priestorom a veľkými piatymi dverami. Skorým príkladom bola napríklad Matra Rancho uvedená v roku 1977. Tieto autá sa stali populárne v Európe v 90. rokoch 20. storočia ako lacnejšie a priestrannejšie autá nižšej strednej triedy.

## Zdroj

Kategória:Karosérie
Dodávkový automobil

thumb|Ford Transit
thumb|Renault Master
thumb|Peugeot Boxer
thumb|Volkswagen Crafter

**Dodávkový automobil** (hovorovo **dodávka**) je druh automobilu určený na prepravu tovaru.  Najčastejšie má krabicový tvar, štyri kolesá, väčšiu výšku, dĺžku a vzdialenosť podlahy od zeme ako bežné osobné automobily. V kabíne bývajú dve alebo tri miesta pre posádku, no niektoré modely ponúkajú i druhý rad sedadiel. 
  
Technicky podobné sú mikrobusy a minibusy, prispôsobené na prevoz ľudí a Pick-upy, s otvoreným úložným priestorom.

## Vybrané modely dodávok

## Zdroj

Kategória:Karosérie
McDonnell Douglas DC-9

**McDonnell Douglas DC-9** je americké dvojmotorové dopravné lietadlo pre krátke trate. Ide o prvý model z veľkej rodiny lietadiel podľa návrhu firmy McDonnell Douglas, ktorú neskôr získala spoločnosť Boeing Company.

## Vývoj
Krátko po zlúčení spoločnosti Douglas Aircraft Company s McDonnell Douglas v roku 1963, začala spoločnosť McDonnell Douglas projekt. Cieľom tohto projektu bolo vytvoriť osobné dopravné lietadlo stredného doletu, menšie než predchádzajúci štvormotorový DC-8. Prvý let prototypu lietadla DC-9, sa uskutočnil dňa 25. februára 1965. Prvou spoločnosťou, ktorá zaviedla lietadlo DC-9 do prevádzky, bola americká letecká spoločnosť Delta Air Lines. Lietadlá DC-9 boli vyrábané v nasledujúcich verziách:
;DC-9-10
:Najstaršia a najmenšia verzia lietadla DC-9. Celkom bolo vyrobených 137 lietadiel DC-9-10.
;DC-9-20
:Verzia DC-9-20 bola charakteristická lepšími krídlami a motormi s vyšším výkonom. Bolo vyrobených len niekoľko lietadiel verzie DC-9-20.
;DC-9-30
:Verzia DC-9-30 vstúpila do prevádzky v roku 1967. Bola o 4,5 m dlhšia oproti predchádzajúcim verziám. Bolo vyrobených 662 kusov lietadiel verzie DC-9-30.
;DC-9-40
:Lietadlá DC-9-40 vstúpili do prevádzky v roku 1968. Mohli pojať až 125 cestujúcich. Celkom bolo vyrobených 71 lietadiel verzie DC-9-40.
;DC-9-50
:Najdlhšia zo všetkých verzií lietadla DC-9. Mala o 2,5 m dlhší trup oproti predchádzajúcej verzii. Vďaka predĺženému trupu mohli tieto lietadlá prepravovať až 135 cestujúcich. Lietadlá DC-9-50 vstúpili do prevádzky v auguste 1975.

## Špecifikácie


Súbor:McDonnell Douglas DC-9-15, Trans World Airlines (TWA) JP6431828.jpg|DC-9-10 spoločnosti Trans World Airlines na Medzinárodnom letisku Johna F. Kennedyho v New Yorku, 1967
Súbor:McDonnell Douglas DC-9-21, Scandinavian Airlines - SAS AN1618519.jpg|DC-9-20 spoločnosti SAS na letisku Charlesa de Gaulla v Paríži, 1984
Súbor:McDonnell Douglas DC-9-33RC, Inex-Adria Airways AN1819375.jpg|DC-9-30 spoločnosti Inex-Adria Aviopromet na letisku Gatwick v Londýne, 1973
Súbor:McDonnell Douglas DC-9-41, OY-KGB, SAS Scandinavian Airlines.jpg|DC-9-40 spoločnosti SAS na letisku v Hannoveri, 1972
Súbor:McDonnell Douglas DC-9-51, Swissair AN2144959.jpg|DC-9-50 spoločnosti Swissair pristáva na letisku Heathrow v Londýne, 1978


## Zdroj

## Iné projekty
 

Kategória:Lietadlá McDonnell Douglas
Kategória:Dopravné lietadlá USA
Kabriolet

thumb|right|Porsche Boxster 987

**Kabriolet** je otvorený osobný automobil so sklápacou strechou. Strecha môže byť plátená alebo pevná z ocele alebo iných materiálov. V prípade pevnej strechy sa používa aj označenie *kupé kabriolet* (CC). Strecha môže byť snímaná strojovo, keď sa skladá do batožinového priestoru alebo ručne, keď sa sníme vcelku alebo sa rozoberie na časti. V tomto variante väčšinou nie je riešené prevážanie strechy, takže je nutné ju nechať doma. Tvary karosérie väčšinou vychádzajú z karosérie kupé, preto má najčastejšie dvoje dvere. Nevýhodou oproti kupé býva väčšia hmotnosť vozidla a menší batožinový priestor. Vozidlo býva často riešené ako dvojmiestne s dvoma núdzovými sedadlami. Superšportové kabriolety sa často označujú ako *spider* alebo *spyder*.

## Zdroj

Kategória:Karosérie
1. slovenská národná hokejová liga 1973/1974

**1. slovenská národná hokejová liga 1973/1974** bola jedenástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stal ŠK Liptovský Mikuláš, ktorý skončil na konečnom 1. mieste v základnej časti, v kvalifikácii si ale postup do najvyššej súťaže nevybojoval. Vypadli družstvá AC Nitra a Slovan ChZJD Bratislava B, ktorý ukončil činnosť a zanikol. Nováčikmi pre nasledujúcu sezónu sa stali ZPA Prešov a ZVL Skalica.

## Konečné poradie

## O postup do celoštátnej ligy

* **[[PSG Zlín|TJ Gottwaldov]]** - ŠK Liptovský Mikuláš **3:1** (**9:2**, **8:2**, 4:5PP, 8:2)

## Káder ŠK Liptovský Mikuláš
* **Brankári:** Sasko, Ondrejka 
* **Hráči v poli:** Pongrác, Kalousek, Plch, Pažický, Koniar, Laco, Hričák, Školiak, Sliviak, Korček, Michálek, Šeliga, Lazišťan, Naď, Tkáč, Majerík, Bobula, M.Kriška, I.Cibák
* **Tréneri:** K.Autrata

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1973
Kategória:Ľadový hokej v 1974
Kupé

**Kupé** môže byť:
*druh automobilu, pozri kupé (automobil)
*oddelenie v železničnom vozni, pozri kupé (vlak)
1. slovenská národná hokejová liga 1974/1975

**1. slovenská národná hokejová liga 1974/1975** bola dvanástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stal LB Zvolen, ktorý skončil na konečnom 1. mieste v základnej časti, v kvalifikácii si ale postup do najvyššej súťaže nevybojoval. Vypadlo družstvo ŽS Spišská Nová Ves. Nováčikom pre nasledujúcu sezónu sa stala AC Nitra.

## Konečné poradie

## O postup do celoštátnej ligy

* LB Zvolen - **[[Ingstav Brno]]** **1:4** (**2:4**, **1:6**, 2:1, 1:6, **0:5**)

## Káder LB Zvolen
* **Brankári:** Herczeg, Popelár, Slivka
* **Hráči v poli:** M.Gregor, Bíreš, Bačiak, Chudoba, Mojžiš, Trávnik, Zelenický, Paštinský, Vávra, Diettrich, Holíček, Supuka, Mikula, Golonka, Podkonický, Tomanec, Letko, Lehocký, Prokeš, Longa, Uličný, Fillo, R.Zábojník, Z.Beck
* **Tréneri:** P.Zábojník

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1974
Kategória:Ľadový hokej v 1975
Bedřich Posselt

**Bedřich Posselt** bol československý bobista slovenského pôvodu, účastník olympijskych hier roku 1936 v Garmisch-Partenkirchene, kde ako vodič na štvorbobe skončil na 12. mieste.

## Zdroj

## Externé odkazy
*Výsledky pretekov štvorbobov z olympijských zimných hier 1936
*Oficiálna správa z olympijských zimných hier 1936 
*Profil Bedřicha Posselta na webstránke '''Sport's reference'''

Kategória:Bobisti
Kriegsmarine

***Kriegsmarine*** [vyslov: kríksmaríne] (doslova *vojnové námorníctvo*) bol názov nemeckého vojenského námorníctva medzi rokmi 1935 a 1945 počas nacistického režimu. Predchodcom Kriegsmarine bolo Reichsmarine (Ríšske námorníctvo) a Kaiserliche Marine (Cisárske námorníctvo). Kriegsmarine bola jedna z troch oficiálnych zložiek ozbrojených síl Wehrmachtu. Najväčší nárast zaznamenala Kriegsmarine počas Španielskej občianskej vojny a II. sv. vojny a začiatkov realizácie plánu Z, ktorý však z ekonomických dôvodov nebol realizovaný. Najznámejším predstaviteľom Kriegsmarine sa počas II. sv. vojny stali ponorky (tzv. U-boty) a ich vlčie svorky.

## Velitelia Kriegsmarine

* Veľkoadmirál Erich Raeder (1928 – 1943)
* Veľkoadmirál Karl Dönitz (1943 – 1945)
* Generáladmirál Hans-Georg von Friedeburg (1945)
* Generáladmirál Walter Warzecha (1945)

## Zdroj

## Iné projekty


Kategória:Wehrmacht
Kategória:Nemecké námorníctvo
Minibus

right|thumb|Iveco Daily

**Minibus** je cestné vozidlo, ktoré sa počtom miest na sedenie zaraďuje medzi mikrobus a malý autobus a pojme obyčajne od 10 do 17 osôb vrátane vodiča. Vyrábajú ich častejšie výrobcovia dodávkových automobilov než výrobcovia autobusov, pretože minibusy majú často s dodávkami zhodnú konštrukciu.

Terminológia nie je ustálená a nie je oficiálna, v niektorých krajinách sa z podskupinu minibusov považujú aj midibusy, niekedy až do dĺžky 10,5 alebo 11 metrov, inokedy sa aj minibusy označujú ako mikrobusy (napr. Mercedes Benz Sprinter alebo Iveco Daily).

## Zdroj

Kategória:Karosérie
1. slovenská národná hokejová liga 1975/1976

**1. slovenská národná hokejová liga 1975/1976** bola trinástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stal LB Zvolen, ktorý skončil na konečnom 1. mieste v základnej časti, v kvalifikácii si ale postup do najvyššej súťaže nevybojoval. Vypadlo družstvo Spartak BEZ Bratislava. Nováčikom pre nasledujúcu sezónu sa stala ŽS Spišská Nová Ves.

## Konečné poradie

## O postup do celoštátnej ligy

* **[[PSG Zlín|TJ Gottwaldov]]** - LB Zvolen  **4:3** (**6:0**, **4:2**, 1:4, 1:3, **5:3**, 1:4, **4:2**) (7. stretnutie na neutrálnej pôde v Prahe)

## Káder LB Zvolen
* **Brankári:** Herczeg, Popelár
* **Hráči v poli:** Bačiak, Chudoba, M.Gregor, Mojžiš, Trávnik, Slavík, Longa, Letko, Mikula, Podkonický, Prokeš, Tomanec, Šindelář, Pryl, Z.Beck, Fillo, Diettrich, Vávra, R.Zábojník, Supuka, Šeliga, Suchánek
* **Tréneri:** B.Guryča, M.Kimian

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1975
Kategória:Ľadový hokej v 1976
1. slovenská národná hokejová liga 1976/1977

**1. slovenská národná hokejová liga 1976/1977** bola štrnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stala Dukla Trenčín, ktorá skončila na konečnom 1. mieste v základnej časti a v kvalifikácii si vybojovala postup do najvyššej súťaže. Vypadlo družstvo ZPA Prešov. Nováčikom pre nasledujúcu sezónu sa stali Spartak BEZ Bratislava a Dukla Trenčín B hrávajúca v Michalovciach.

## Konečné poradie

## O postup do celoštátnej ligy

* TJ Slezan STS Opava - **[[Dukla Trenčín]]**  **2:4** (**7:2**, **3:0**, 0:5, 2:3, **2:5**, 3:4)

## Káder Dukly Trenčín
* **Brankári:** Ševela, Červený, Brokeš
* **Hráči v poli:** Brúsil, Šrámek, F. Hossa, Korienek, Kudrna, Efler, Drefko, Novák, Najezchleb, Miroslav Hlinka (1952), Najman, Vimr, Meluš, Kšica, J. Hanták, Kašpar, Kocián, M. Jelínek, O. Pavlík, Šetek, Salajka, Vopátek.
* **Tréneri:** Jaroslav Walter, Kamil Svojše.

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1976
Kategória:Ľadový hokej v 1977
Svetový pohár v biatlone 2010/2011

**Svetový pohár v biatlone 2010/2011 ** je 34. ročník Svetového pohára v biatlone. Začiatok tohto ročníka bude 29. novembra 2010 vo švédskom Östersunde a jeho koniec je naplánovaný na 20. marca 2011 v Nórskom Oslou. Minulosezónne triumfy budú obhajovať 24-ročný Nór Emil Hegle Svendsen a 23-ročná Nemka Magdalena Neunerová.

## Svetový pohár v biatlone  2010/2011 (muži)

## Svetový pohár v biatlone 2010/2011 (ženy)

## Externé odkazy
* IBU official site

Kategória:Svetový pohár v biatlone
Kategória:Biatlon v 2010
Kategória:Biatlon v 2011
Marian Drugda

akad. soch. **Marian Drugda** ArtD. (* 7. apríl 1945, Detva† 20. jún 2024, Bratislava) bol slovenský sochár, dizajnér a pedagóg, ktorý svoje diela vystavoval doma a v zahraničí.

## Životopis
Marian Drugda študoval v rokoch 19601964 na Strednej priemyselnej škole pre umelecké spracovanie kameňov v Turnove. Od roku 1966 pôsobil na Vysokej škole výtvarných umení v Bratislave na Oddelení tvarovania výrobkov spotrebného priemyslu, kde absolvoval v roku 1972 u doc. Václava Kautmana.

V rokoch 19731981 Drugda pracoval na Inštitúte priemyselného dizajnu v Bratislave. V roku 1981 začal tvoriť ako výtvarník v slobodnom povolaní. Od roku 1997 bol pedagógom na Ústave dizajnu Fakulty architektúry STU.

Marian Drugda experimentálnym spôsobom vytváral reliéfne a plastické variabilné objekty, takzvané variabily, väčšinou zložené z dvoch, alebo troch farebných perforovaných platní rôznych geometrických tvarov (štvorec, kruh, trojuholník) zoradených za sebou na pevnej základni. Variabilom sa venoval od roku 1976.

Bol členom Umeleckej besedy slovenskej, Klubu konkrétistov a medzinárodného hnutia *MADI – movement, abstraction, dimension, invention*, ktoré združuje výtvarníkov geometrickej orientácie z celého sveta. Drugda sa zúčastnil približne 160 spoločných výstav a zorganizoval 20 samostatných výstav doma a v zahraničí. Pri príležitosti svojho jubilea 65. rokov vystavil v apríli 2010 svoje diela v rámci výstavy Variabily v Galérii SPP v Bratislave.

## Referencie

Kategória:Slovenskí výtvarníci
Kategória:Slovenskí sochári
Kategória:Slovenskí architekti
Kategória:Slovenskí vysokoškolskí pedagógovia
Kategória:Absolventi Vysokej školy výtvarných umení v Bratislave
Kategória:Vyučujúci na Fakulte architektúry Slovenskej technickej univerzity v Bratislave
Kategória:Osobnosti z Detvy
Pretekársky automobil

[right|thumb|[Formula 1]]

**Pretekársky automobil** (nesprávne resp. zastarano *závodný automobil*, staršie *pretekový automobil*) je kategória prevažne športových automobilov určená pre rôzne druhy automobilového pretekania.

Je skonštruovaný a vyrobený pre vyššie záťaže než civilný osobný automobil, ktorý stretávame na cestách. Existuje viacej variantov druhu. Štandardné rozdelenie sa presne špecifikovať nedá, nakoľko v dnešnej dobe patrí medzi populárne športy. Jednou z najznámejších pretekárskych automobilov 20-21 storočia sú monoposty F1. Tieto vozidlá sú špeciálne upravené na vysokú rýchlosť presahujúcu 300&nbsp;km/h nielen konštrukčne, ale i z hľadiska bezpečnosti. Sú poháňané vysokootáčkovými agregátmi cez 700 konských síl čo predstavuje akceleráciu v pokoji z 0 na 100&nbsp;km/h pod 2 sekundy. Pretekárske vozidlá sú vyrábané zo špeciálnych odľahčených materiálov (napr. uhlíkové vlákno), čo napomáha nižšej váhe a tým ľahšie zrýchlenie alebo aj zastavenie vozidla. Brzdy, nápravy, a všetky súčasti taktiež podliehajú veľkej účinnosti pri nízkej hmotnosti z dôrazom na bezpečnosť, preto oproti bežným vozidlám sú niekoľkonásobne drahšie. Medzi ďalšie známe pretekárske súťaže patria pretekárske špeciály WTC, sú postavené zo sériovo vyrábaných vozidiel ktoré taktiež podliehajú rôznym kritériám. V USA je populárny NASCAR kde sa taktiež nachádzajú vozidlá špeciálne upravené zväčša na konštantnú rýchlosť z dôrazom na vysokú stabilitu kde naopak ako pri spomínaných dvoch formách pretekov NASCAR využíva okruh v tvare elipsy.

Kategória:Automobily